CELEX: 62019CN0450
Language: et
Date: 2019-06-13 00:00:00
Title: kohtuasi C-450/19: Eelotsusetaotlus, mille on esitanud Korkein hallinto-oikeus (Soome) 13. juunil 2019 — Kilpailu- ja kuluttajavirasto

19.8.2019   
            
            
               ET
            
            
               Euroopa Liidu Teataja
            
            
               C 280/26
            
         
      Eelotsusetaotlus, mille on esitanud Korkein hallinto-oikeus (Soome) 13. juunil 2019 — Kilpailu- ja kuluttajavirasto
      (kohtuasi C-450/19)
      (2019/C 280/35)
      Kohtumenetluse keel: soome
      
         Eelotsusetaotluse esitanud kohus
      
      Korkein hallinto-oikeus
      
         Põhikohtuasja pooled
      
      
         Kaebuse esitaja: Kilpailu- ja kuluttajavirasto
      
         Teised menetlusosalised: Eltel Group Oy ja Eltel Networks Oy
      
         Eelotsuse küsimused
      
      
                  1.
               
               
                  Kas ELTL artiklis 101 sätestatud konkurentsinorme saab tõlgendada nii, et olukorras, kus kartellikokkuleppes osaleja sõlmis kartellivälise ettevõtjaga sellise ehitustööde lepingu, nagu oli kokku lepitud kartelli raames, kestab konkurentsinormide rikkumine sellest tulenevate majanduslike tagajärgede tõttu kogu selle ajavahemiku vältel, mil täidetakse lepingust tulenevaid kohustusi või tehakse lepingupooltele tööde eest makseid, see tähendab kuni selle kuupäevani, mil tööde eest tasutakse viimane osamakse, või vähemalt selle kuupäevani, mil kõnealused tööd lõpetatakse;
               
            
                  2.
               
               
                  või tuleb eeldada, et konkurentsinormide rikkumine kestab vaid kuni selle kuupäevani, mil rikkumise toime pannud ettevõtja esitab asjaomaste tööde tegemiseks pakkumuse või sõlmib tööde tegemiseks lepingu?